als_Latn dik_Latn sag_Latn
9 Prill 2015. Për dy ditë me radhë me kursin Bazë të Nënoficerit në ANO, u zhvillua stërvitja komplekse 24 orëshe në terren në rajonin e Batalionit të Shabit të Përgjithshëm. Qëllimi i kësaj stërvitjeje ishte kompaktësimi i temave të zhvilluara gjatë periudhës 4 javore të zhvillimit të kursit bazë.
Stërvitja 24 orëshe e zhvilluar me Kursin Bazë të Nënoficerit u ndoq në vijimësi edhe nga Komandanti i ANO-së Kolonel Ndricim Sallaku, Komandanti i Kurseve si dhe oficerë të tjerë të degës së Arsimimit dhe Kurseve.
Komandanti i Kursit si dhe gjithë personeli i ANO-së kishin marrë masa të plota organizative për zhvillimin me sukses të stërvitjes. Gjatë zhvillimit të stërvitjes u vu re një ndjenjë e fortë bashkëpunimi mes kursantëve, duke u aktivizuar vazhdimisht për përfundimin me sukses të detyrave të caktuara, të lidhura këto me një ndjenjë të lartë përgjegjësie. Kursantët shfaqën aftësitë e tyre në rol të komandantit të skuadrës, të pëvetsuara këto gjatë programit teorik në lëndën e përgatitjes taktike në ANO.Ata manifestuan disiplinë, përkushtim dhe profesionalizëm të lartë në kryerjen e detyrave të përcaktuara në programin e stërvitjes, duke arritur të gjitha nivelet dhe standardet e kërkuara nga FARSH. Ajo që të binte ne sy tek kjo stërvitje ishte shpirti i lartë i bashkëpunimit mes kursantëve. Pavarësisht kushteve të vështira të pamjes së kufizuar natën apo vështirësive të hasura gjatë stërvitjes nuk mungoi dëshira dhe përkushtimi i tyre për të përmbushur detyrat e ngarkuara. Secili kursant i njihte shumë mirë detyrat e tij dhe punonte fort për ti realizuar ato, gjithmonë në bashkëpunim me shokët e grupit, skuadrës apo togës, gjë që solli që atmosfera në rajonin e stërvitjes dhe gjatë gjithë 24 orëshit të stërvitjes të ishte shumë pozitive. Kjo atmosferë përcillej qe nga instruktorët e vazhdonte në mes të kursantëve. Instruktorët ishin gjithmonë pranë kursantëve të tyre për gjithcka ata kishin nevojë, duke iu dhënë ide, duke i ndihmuar në rast nevoje dhe duke rritur te ta ndjenjën e besimit në vetvete se ishin të aftë për ta realizuar me sukses këtë stërvitje. Kjo atmosferë i ndihmoi kursantët së bashku me instruktorët dhe komandantët që ta përfundonin stërvitjen me sukses të plotë dhe pa ngarkesa negative psikologjike.
Në kuadrin e realizimit të planit të arsimimit për vitin 2015 në datën 03.04.2015 në ANO u bë çertifikimi i kursantëve të Kursit të 33-të të Avancuar të Nënoficerit. Kursi i Avancuar zgjati 6 javë dhe kishte 30 kursantë në përbërje të tij.
Me këtë rast, në ceremoninë e certifikimit morën pjesë Komandanti i ANO-së Kolonel Ndricim Sallaku, Shefi i Degës së Arsimimit, Stërvitjes dhe Kurrikulave në shtabin e KDS, Kolonel Edmond Braneshi etj.
Fjalën për ecurinë e këtij kursi e mbajti Komandanti i Kursit të Avancuar, Major Mentor Palluçi, i cili brofi shkurtimisht mbi ecurinë e zhvillimit e realizimin e objektivave të kursit.
Në emër të kursantëve përshëndeti tetar Gentian Sallaku.
Ne fjalen përshëndetëse Komandanti i ANO-së, Kolonel Ndricim Sallaku, përmëndi rëndësine dhe vlerën që ka kursi për FA, si dhe falenderoi instruktorët e kursit, të gjithë kursantët e sapoçertifikuar për përkushtimin dhe seriozitetin e treguar.
Shefi i Degës së Arësimimit, Stërvitjes dhe Kurikulave Kolonel Edmond Braneshi përshendeti kursantët për rezultatet e arritura duke ju uruar atyre suksese në Forcat ku ato do të shërbejnë.
Me rezultatet më të larta në këtë kurs u evidentua Tetar Dritan ALLIU, të cilit iu akordua certifikata e më të mirit nga Kolonel Edmond BRANESHI.
Ceremonia e çertifikimit u mbyll me një foto të përbashkët.
20.03.2015. Në ANO u zhvillua çertifikimi i kursantëve të kursit te 9-të të instruktorit. Në këtë ceremoni morën pjesë Komandanti i ANO-së Kolonel NDRICIM SALLAKU, nënoficeri i KDS K/kapter Durim Valisi si dhe kursantët e instruktorët e këtij kursi. Kursi i instruktorit zgjati 3 javë dhe kishte 13 kursantë në përbërje të tij.
Objektivii këtij kursi ishtë përgatitja e kursantëve me cilësitë e duhura të instruktorit për aftësimin e tyre në përgatitjen dhe zhvillimin e stërvitjeve në mënyre të pavarur.Kjo u arrit nepermjet zhvillimit te kapaciteteve dhe aftësive profesionale, sipas formave didaktike të prezantimit ,komandim-detyrimit, bashkebisedimit,ndodhi - ngjarje, instruktim-diskutimit si dhe zhvillim- diskutimit.
Fjalën e hapjes në ceremoninë e certifikimit e mbajti komandanti i kursit të instruktorit major Kujtim Zeka, i cili me anë të një brifingu te shkurter njohu të pranishmit me ecurinë dhe arritjet e këtij kursi .
Ne emër të kursantëve përshëndeti rreshtere Sofije Ajdini, e cila falenderoi instruktoret dhe stafin e ANO per ndihmen e dhene ne kryerjen me sukses te ketij kursi
Gjatë fjales përshëndetëse, Komandanti i ANO-së Kolonel Ndricim Sallaku, u shpreh me nota shumë positive për të gjithë kursantët e këtij kursi si dhe për detyrën e rëndësishme që instruktorët kanë. Ndër të tjerash, Kolonel Sallaku theksoi se kurse të tilla janë shumë të domosdoshme për unifikimin dhe standartizimin e metodave didaktike te perdorura nga ana e instruktoreve ne cdo force. Njohuritë e marra në ANO duhet të shpalosen dhe në njësitë e forcat ku instruktorët bëjnë pjesë, per të arritjen e rezultateve te larta, si dhe në në funksion të rritjes dhe përmirësimit të mësimdhënies dhe programit mësimor që ANO ofron.
Si kursanti më aktiv i përzgjedhur nga vetë kursantët dhe i aprovuar nga instruktorët përkatës.u përzgjodh Tetar Andi Ahmet.
Ceremonia u mbyll me një foto të përbashkët të kursit.
Prej disa ditesh në mjediet e ANO ka filluar Kursi Profesional i Instruktorit. Ky kurs, është një nga kurset funksionale i cili zgjat 3 javë, me misionrritjen e performancës mësimdhënëse të instruktorëve të stërvitjes së institucioneve arsimore në të gjitha nivelet në mënyrë që të jenë të kualifikuar dhe të trajnuar për të qënë sa më dinjitoz në punën e tyre.
Kandidatët e përzgjedhur në këtë kurs janë kursantë që kanë kaluar Kursin e Lartë të Kryekapterit. Janë rreth 12 kursantë prej të cilëve 10 meshkuj dhe 2 femra të cilët po vijojnë ndjekjen e temave të këtij kursi.
Për realizimin me sukses të kursit, stafi arsimor kishte marre masat paraprake për përgatitjen e planeve mësimore, të dispencave tëreja, duke i plotësuar ato me njohuri tëreja tënevojshme. Edhe masat për sigurimin e mbështetjes infrastrukturore nuk munguan në këtë kurs. Nën vëmëndjen e komandantit të ANO, Kolonel Shkëlqim Sallaku, akomodimi i kursantëve nga rrethet u krye nëgodinën e ANO.
Aktualisht, veprimtaria mësimore në ANO është duke vazhduar dhe me kursin bazë dhe të avancuar të nënoficerit.
Sipas programit të arsimimit të vitit 2014, ANO ka nisur vitin e ri Akademik në muajin Shtator në përputhje me Konceptin e ri tw Arsimit Ushtarak Profesional. Aktualisht po vijon proçesi mësimor i tre kurseve, kursi i 31Bazë, kursi i 52 Fillestar dhe kursi i 32 i Avancuar. Në ndryshim nga zhvillimi i kurseve paraardhëse me fillimin e këtij viti të ri Akademik, kursantët që janë duke ndjekur aktualisht kurset në ANO kanë ardhur si kursantë të cilët kanë plotësuar të gjitha kriteret ligjore dhe administrative për të qënë pjesë e kurseve respektive dhe i janë nënshtruar testimeve dhe përzgjedhjes së tyre në repartet dhe njësitë ku ata shërbejnë. Lidhur me testimet, në ANO u realizuan vetëm testimet njohëse me synimin për të parë nivelin e kursantëve nëpërmjet testimit intelktual dhe atij fizik.
Kursi Bazë, i cili përkon me kohëzgjatjen më të madhe, 12 javë, ku merren bazat e formimit të nënoficerit ka filluar më datë 15 Shtator dhe do të përfundojë më 5 Dhjetor. Aktualisht kursantët e këtij kursi po vijojnë mësimin në ambjentet e ANO-së për të marrë njohuri dhe një formim të përgjithshëm mbi përgjegjësitë e komandantit të skuadrës dhe detyrave respektive me të. Në fund të këtij muaji do të zhvillohet stërvitja “Tufina 14-2” në Qëndrën e Simulimit me temë “Operacionet në mbështetje të Paqes dhe veprimet e skuadrës në pikë kontrrolli” nëpërmjet sistemitt VBS-2. Aplikimi i programit VBS-2 në këtë stërvitje i jep mundësinë kursantëve për një përfytyrim sa më real të një situate konkrete në terren, duke i bërë ata më kompetentë e të aftë në zgjidhjen e situatave reale nëpër misione. Risi e kwtij kursi wshtw mënyra e vlerësimit të kursantëve në përgatitjen fizike, e cila është standartizuar sipas rregullores së përgatitjes fizike 2014, duke bërë përshtatjen e saj edhe me praktikën e ndjekur nga Garda Kombëtare e Neë Jersey-it.
Kursi Fillestar, si hallka më e rëndësishme që shërben për kalimin nga Ushtar Profesionist në Nënoficer, ka filluar më datë 6 Tetor dhe do të vijojë për 5 javë deri më 7 Nëntor. Aktualisht kursantët e këtij kursi janë duke zhvilluar stërvitje fushore, pranë Batalionit të Mbështetjes e Shtabit të Përgjithshëm të FA, për të praktikuar ato çka ata kanë marrë gjatë orëve të mësimit në klasë. Risia e këtij kursi ka të bëjë me drejtimin e tij. Në kuadrin e implementimit të strukturës së re organizative për herë të parë Komandanti i këtij kursi është Nënoficer me gradën Kapter, në ndryshim nga struktura paraardhëse, ku komandanti i tij ishte oficer me gradën Kapiten.
Kursi i Avancuar, si kursi i përgatitjes së tetarëve për të marrë detyra të një niveli më të lartë, si ajo e zv/komandantit të togës, ka filluar më datë 22 Shtator dhe do të vijojë për 8 javë deri më 14 Nëntor. Pas marrjes së feedback-ut nëpërmjet mësimeve të nxjerra nga ana e kursantëve dhe instruktorëve të kurseve paraardhëse për të pasur më shumë orë në stërvitjen në Qëndrën e Simulimit, u pa e nevojshme që të zgjatej periudha kohore e zhvillimit të stërvitjes në QS nga 2 ditë në 5 ditë. Në bazë të konceptit të ri të arsimimit dhe nevojës për më shumë orë stërvitje në QS u zgjat edhe kohëzgjatja e kursit nga 6 javë në 8 javë. Aktualisht kursantët e këtij kursi po zhvillojnë stërvitjen “Buna 14-1” në QS me temë “Veprimet e togës në mbrojtje” nëpërmjet sistemit të JCATS. Një risi tjetër e ketij kursi është edhe futja e temave të reja në Proçesin e Drejtimit të Trupave.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn